OpenLLM-France/wikimedia huggingface dataset:
# Cèl·lula multinivell (electrònica)

Una cèl·lula multinivell (MLC n'és l'acrònim anglès), en electrònica, és un element de memòria capaç d'emmagatzemar més d'un bit d'informació. Les MLC s'empra en memòries flaix tipus NAND per a permetre emmagatzemar més bits d'informació emprant el mateix nombre de transistors. En una cèl·lula d'un nivell (SCL) cada transistor només guarda dos estats (0/1). La majoria de memòries flaix tenen 2 bits per cèl·lula, per tant 4 possibles estats. L'inconvenient és la reducció del marge de separació dels estats i la major probabilitat d'error.

## Tipus de MLC

| MLC | Nom | bits/cel | Estats/cel | Cost | Velocitat | Consum | Vida en cicles de borrat |
| SCL | Simple | 1 | 2 | major | major | menor | major |
| BLC | Doble | 2 | 4 | | | | |
| TLC | Triple | 3 | 5 | | | | |
| QLC | Quàduple | 4 | 16 | menor | menor | major | menor |

## Implementacions en IC

Fabricants MLC a juny del 2017 :
| Fabricant | SCL | BSL | TSL | QLC |
| Samsung | Sí | Sí | Sí | |
| Toshiba | Sí | Sí | Sí | Sí |
| Intel | Sí | Sí | Sí | |
| Micron | Sí | Sí | Sí | |
| ISSI | Sí | | | |
| Adesto | Sí | | | |

## Vegeu també

* Memòria Flaix
* Solid-state drive
* StrataFlash

## Referències

* ↑ «What is multi-level cell (MLC)? - Definition from WhatIs.com» (en anglès). SearchSolidStateStorage.
* ↑ «MLC vs SLC: Which flash SSD is right for you?» (en anglès). ComputerWeekly.
* ↑ «´What is the difference between SLC (Single-Level Cell) and MLC (Multi-Level Cell) Flash? - Support & Download». [Consulta: 29 juny 2017].
* ↑ «Flash Memory | Mouser» (en anglès). [Consulta: 29 juny 2017].
* ↑ staff, Fudzilla «Toshiba announces 4-bit QLC NAND flash memory» (en anglès). Fudzilla. Arxivat de l'original el 2017-07-01 [Consulta: 30 juny 2017]. Arxivat 2017-07-01 a Wayback Machine.
# Sunshine Coast

Sunshine Coast és una zona urbana australiana situada al sud-est d'l'estat de Queensland, a nord de Brisbane, la capital estatal, a la costa de l'oceà Pacífic. Tot i no comptar amb un districte central de negocis, se situa com la novena metròpoli més gran d'Austràlia i la tercera més gran de Queensland. D'acord amb el Cens d'Austràlia de 2011 la regió va registrar una població de 270.270 habitants.

## Referències

* ↑ «2011 Census QuickStats: Sunshine Coast». Arxivat de l'original el 2019-07-16. [Consulta: 10 gener 2020].

## Enllaços externs

* Portal Oceania Arxivat 2020-02-18 a Wayback Machine. | Sunshine Coast Arxivat 2017-01-31 a Wayback Machine.
# Raymond Goethals

Raymond Goethals (7 d'octubre de 1921 - 6 de desembre de 2004) fou un futbolista belga. Va formar part de l'equip belga a la Copa del Món de 1970 com a entrenador.

## Referències

* ↑ Raymond Goethals' obituary on UEFA.com
* ↑ Raymond Goethals on www.belgium.be in Dutch/French and English
* ↑ The magician remembered' by Berend Scholten on UEFA.com
# Nicanor Duarte Frutos

Óscar Nicanor Duarte Frutos (Coronel Oviedo, 11 d'octubre de 1956) és un polític de Paraguai, president de la República des de 2003 fins a 2008.

## Biografia

És fill d'un policia afiliat a l'Associació Nacional Republicana-Partit Colorado (Asociación Nacional Republicana-Partido Colorado), el més important i influent del país. La seva mare era costurera. Posterioirment es va bolcar a la política. Està afiliat al mateix partit que el seu pare des dels 14 anys. Actualment està casat amb Gloria María Penayo i té 6 fills.
És advocat, filòsof, periodista i docent de sociologia. Va cursar els seus estudis a la Universidad Nacional d'Asunción i la Universidad Catòlica de Asunción. Va ser ministre d'Educació durant els governs de Juan Carlos Wasmosy (1993-1998) i Luís Ángel Gonzalez Macchi (1999-2003).

## Presidència

Nicanor Duarte Frutos és President de la República del Paraguai, després de guanyar les eleccions generals l'abril de 2003 amb el 37,1% de cots com a candidat del Partit Colorado, agrupació política que governa aquest país sense interrupció des de 1947.
Duarte Frutos va prometre acabar amb la pobresa i la corrupció, reconegudes per ell mateix com a alarmants. Després de l'incendi d'un centre comercial a la capital de Paraguai i el segrest i l'assassinat de la fill de l'expresident Raúl Cubas que va haver d'afrontar el seu govern, Duarte va admetre que aquests incidents i altres són conseqüència directa de la corrupció que colpeja el país.
Tot i ser membre d'un partit conservador, Duarte ha realitzat una política més aviat d'esquerres que contrasta amb la dels seus antecessors de governs precedents. Entre aquestes mesures destaquen el seu rebuig al neoliberalisme en la política econòmica, la seva oposició a lALCA, la cerca de cooperació de governs llatinoamericans com el del president veneçolà Hugo Chávez (venda de petroli a preus preferents), a més a més de les bones relacions amb els governs de Brasil de Lula i de l'Argentina de Néstor Kirchner, així com el reforçament de Mercosur. Malgrat tot, Duarte Frutos va ser durament criticat per diversos governs llatinonamericans per haver permès l'ingrés de tropes nord-americanes al territori de Paraguai per a efectuar exercicis conjunts amb l'exèrcit d'aquest país.
Tot i haver iniciat el seu mandat amb un alt índex de popularitat, Duarte Frutos ha vist caure el percentatges de conciutadans que aproven la seva gestió. Aquesta tendència acompanya el desgast polític del mateix partit, que tot i ser encara el partit més poderós del Paraguai, ha anat perdent hegemonia després de les diverses eleccions des de la restauració de la democràcia.
Actualment, Duarte Frutos es troba al mig d'una polèmica desencadenada degut a la seva elecció com a president de la Junta de Gobierno del Partit Colorado, acció considerada com a inconstitucional per tots els partits de l'oposició. Duarte Frutos va buscar el suport de la Cort Suprema de Justícia per acabar amb les crítiques, fet que va agreujar encara més la crisi.
# Valarpattanam

Valarpattanam (o Baliapatam) és un riu del nord de Kerala format per dos afluents nascuts a Kodagu (Coorg), el Barapole i el Kalluhole. El seu curs és aproximadament d'uns 119 km de llargada i el riu és navegable durant una considerable distància. A uns 5 km de la desembocadura hi ha la població de Valarpattanam, que li dona nom, i just allí se li uneix el riu Taliparamba.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Vilhelm Thomsen

Wilhelm Ludwig Peter Thomsen (Copenhaguen, 25 de gener de 1842 - ibídem, 12 de maig de 1927) fou un lingüista danès.

## Biografia i obres

Thomsen va ser un lingüista interessat, tant en les llengües indoeuropees com en les llengües ugrofineses. Va ser professor a la Universitat de Copenhaguen. Va ocupar la seva càtedra fins al 1913. El 1901 fou elegit membre de l'Acadèmia de Ciències de Göttingen. Des del 1904 va ser membre de l'Acadèmia de Ciències de Baviera.
El 1893, va aconseguir desxifrar l'antic alfabet turc. Tres anys més tard, va publicar i va interpretar els dos textos coneguts com a inscripcions de l'Orkhon, escrites en un idioma que era diversos segles més antic que qualsevol inscripció turca prèviament coneguda.
Pels seus descobriments científics va ser premiat el 24 de gener de 1911 amb el seu ingrés en l'Ordre Prussiana Pour le Mérite de la Ciència i de les Arts com a membre estranger. El 1912, va ser guardonat amb l'Orde de l'Elefant danesa.

## Publicacions

* Donin gotiske Sprogklasses Indflydelse paa donin Finske, Copenhaguen 1869
* The relations between ancient Russia and Scandinavia, and the origin of the Russian state, Oxford i Londres. 1877;
* Berøringer mellem de finske og de baltiske (litauisk-lettiske) Sprog, Copenhaguen, 1890
* Déchiffrement d'inscripcions de l'Orkhon et de l'Iénisséi. Notice préliminaire, En: Bulletin de l'Academie Royale du Danemark 1893, P. 285-299.
* Inscripcions de l'Orkhon déchiffrées. Helsingfors, en 1896.
* Sprogvidenskabens Història, Copenhaguen, 1902
* Videnskabens faelessprog, Copenhaguen, 1905

## Referències

* ↑ Holger Krahnke: Los Miembros de la Academia de Ciencias de Gotinga, 1751-2001 (Memorias de la Academia de Ciencias de Gotinga, Lingüístico e Histórico de la Clase.
* ↑ L'Orde Pour le Mérite de Ciències i Arts.
# Duch

* No s'ha de confondre amb duc.
«Duch» té aquests significats:
* Can Duch construcció del segle XVII-XVIII al municipi de Riudaura (Garrotxa)
* Biografies:
** Jaume Duch i Guillot (Barcelona, 1962), director de mitjans de comunicació i portaveu del Parlament Europeu
** Joan Duch i Agulló (Terrassa, 1891 — 1968), escriptor, periodista, pintor, decorador i dibuixant català
** Joan Duch i Arqués (Juneda, 1899 — 1929), poeta noucentista
** Josep Duch i Basils (Vic, 1817 – Barcelona, 1877), metge
** Lluís Duch i Álvarez (Barcelona, 1936), monjo del Monestir de Montserrat i antropòleg
** Mamen Duch, actriu catalana
** Montserrat Duch i Plana (Tarragona, 1959), diputada al Parlament de Catalunya en la IV i V legislatures
# Sweet Home 3D

Sweet Home 3D és un programari lliure i de disseny assistit per ordinador per a ubicar mobles dins una casa o pis, a partir d'un plànol en dues dimensions, que també pot generar una previsualització en tres dimensions. Permet importar mobiliari i modificar mobles per crear un entorn virtual. Conté una biblioteca de mobiliari, però permet baixar de franc més tipus de mobles i també dissenyar el seu mobiliari particular, canviar els colors, desplaçar-lo, etc. Se'l considera un dels programes d'interiorisme més complet. És una eina senzilla que pot simplificar l'aprenentatge de programari comercial de disseny més complicat. Com que el programari està basat en el llenguatge Java, és relativament independent del sistema operatiu de l'usuari. Es pot utilitzar en línia o baixant-lo.
* Layout
* 3D view
* Render

## Referències

* ↑ «Sweet Home 3D : Disseny d'interiors en 3D a l'abast -». Estoig digital, s.d. [Consulta: maig 2016].
* ↑ «TIP : Sweet Home 3D, je gratis binnenhuis-architect (Consell: Sweet Home 3D, el teu arquitecte d'interior gratuït)» (en neerlandès). Computhing, 13-06-2011.
* ↑ Bonner, Eric «Sweet Home 3D» (en alemany). PC Welt, 19-02-2016.
* ↑ Recio, Ferran. «Dissenyant amb Sweet Home 3D». La veu de T, 06-05-2009. [Consulta: maig 2016].
* ↑ «Design een 3D-interieur» (en neerlandès). PCM, 2013.

## Bibliografia

* Hollecker, Patrick; Reibold, Holger. Sweet Home 3D kompakt (en alemany). Brain Media (Professionelles Internet und open-source Know-How). ISBN 9783939316824.

## Enllaços externs

             A Wikimedia Commons hi ha contingut multimèdia relatiu a: Sweet Home 3D
* Sweet Home 3D - Lloc web oficial
* «Sweet Home 3D». Source Forge. (comptador de baixades)
# Roswell (Dakota del Sud)

Roswell és una població dels Estats Units a l'estat de Dakota del Sud. Segons el cens del 2000 tenia 21 habitants.

## Demografia

Segons el cens del 2000, Roswell tenia 21 habitants, 12 habitatges, i 5 famílies. La densitat de població era de 5,8 habitants per km².
Dels 12 habitatges en un 16,7% hi vivien nens de menys de 18 anys, en un 41,7% hi vivien parelles casades, en un 41,7% dones solteres, i en un 58,3% no eren unitats familiars. En el 58,3% dels habitatges hi vivien persones soles el 25% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,75 i el nombre mitjà de persones que vivien en cada família era de 2,8.
Per edats la població es repartia de la següent manera: un 19% tenia menys de 18 anys, un 0% entre 18 i 24, un 19% entre 25 i 44, un 28,6% de 45 a 60 i un 33,3% 65 anys o més.
L'edat mediana era de 48 anys. Per cada 100 dones de 18 o més anys hi havia 112,5 homes.
La renda mediana per habitatge era de 6.750 $ i la renda mediana per família de 51.250 $. Els homes tenien una renda mediana de 38.750 $ mentre que les dones 0 $. La renda per capita de la població era d'11.429 $. Cap de les famílies i el 33,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roswell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Roswell». American Fact Finder. Oficina del Cens dels Estats Units, 12-01-2010.
# Poggio a Caiano

Poggio a Caiano és una ciutat i comune (municipi) a la província de Prato, a la regió italiana de la Toscana. La ciutat es troba a 9 km al sud de la capital provincial de Prato.

## Llocs d'interès
### La villa dels Mèdici

El 1473, Lorenzo de Medici va comprar una casa fortificada en ruïnes a Poggio a Caiano anomenada l'Ambra, i un terreny i un molí propietat de Giovanni di Paolo Rucellai. Inicialment, només es van fer millores agrícoles; després, l'any 1485, s'iniciaren les obres de la pròpia vil·la, segons dissenys de Giuliano da Sangallo, que va crear una gran casa de camp fortificada i quadrangular construïda al voltant d'un pati central. Un gran vestíbul central donava accés a estances amb finestres amb vistes al camp circumdant; en aquell moment, aquest disseny era innovador.
A la mort de Lorenzo el 1492, la vil·la encara estava en gran part inacabada; tanmateix, el treball es va reprendre sota el segon fill de Lorenzo, Giovanni, que es va convertir en papa com a Lleó X. La sala central porta el nom d'aquest primer papa Mèdici.
Al segle següent, la villa va ser utilitzada pels successius grans ducs Medici de Toscana. L'any 1587, Bianca Cappello i Francesc I de Mèdici, gran duc de Toscana, van morir allà amb un dia de diferència; plantejant la qüestió encara no resolta de l'enverinament per part del germà de Francesc, Ferran, que va succeir a Francesc com a Ferran I de Mèdici, Gran Duc de Toscana. Als segles XVII i XVIII, els arquitectes Giuseppe i Giovan Battista Ruggeri i Antonio Maria Ferri van ampliar la vil·la. També es van dur a terme grans millores als jardins després de passar a la propietat de Maria Luisa, reina d'Etruria.
Després de la unificació italiana, la vil·la va ser reformada i utilitzada per Víctor Manuel II d'Itàlia. La vil·la va ser donada a l'estat italià l'any 1919. Després d'un llarg període d'abandonament es va convertir en museu nacional l'any 1984 i des d'aquella data ha estat objecte de restauració. Ara està oberta al públic.
Els principals atractius de la vil·la són els frescos de Pontormo que representen Vertumnus i Pomona al saló principal. Els jardins formals, ara una mica salvatges, baixen fins a l'Ombrone, a la part posterior de la vil·la. Poggio també conté a l'angle nord-est del jardí la pista de tennis de Cosme I (1543). La palatoia (com s'anomenava la cort a la Toscana, en un altre lloc coneguda com "pallacorda") va ser construïda per a Cosme I al mateix temps que la seva cort al Palazzo Pitti. El "tennis" del Renaixement italià va ser molt popular. És el model del tennis modern encara que l'esport practicat al Renaixement es continua practicant avui a 46 pistes actives a França, Austràlia, el Regne Unit i els EUA.

## Referències

* ↑ Lapi Ballerini The Medici Villas, 2003
* ↑ C.G.F. Young The Medici

## Enllaços externs

* Pàgina web oficial Arxivat 2016-03-03 a Wayback Machine. (anglès)
* Museus de Florència - La villa Medici a Poggio A Caiano
# Nicandre d'Alexandria

Nicandre d'Alexandria (en llatí Nicander, en grec antic Νίκανδρος "Níkandros") fou un filòsof peripatètic grec.
La seva època és totalment desconeguda, però el seu origen si que és conegut: la ciutat d'Alexandria a Egipte. Va escriure una obra coneguda amb el seu títol grec de Περὶ τῶν Ἀριστοτέλους Μαθητῶν, segons diu l'enciclopèdia Suides.

## Referències

* ↑ 2.Nicander a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1075
# Vespa gegant asiàtica

* No s'ha de confondre amb Vespa carnissera asiàtica.
La vespa gegant asiàtica (Vespa mandarinia) és una espècie d'himenòpter apòcrit de la família dels vèspids (Vespidae) pròpia del sud-est asiàtic i el Japó.

## Característiques

Té una longitud de 5 cm i una envergadura alar de 7,5 cm. És molt corpulenta i posseeix un potent verí capaç de dissoldre els teixits. És agressiva i no tolera la captivitat. A més, disposa d'unes mandíbules potents, armadures protectores i ungles tarsals per subjectar a la seva víctima.

## Referències

* ↑ «Cercaterm | TERMCAT». [Consulta: 7 febrer 2024].
* ↑ «Vespa mandarinia Smith, 1852» (en anglès). Catalogue Of Life. [Consulta: 18 abril 2021].
* ↑ «Vespa mandarinia - Biolib» (en anglès). [Consulta: 8 febrer 2024].
* ↑ «Vespa mandarinia: las «avispas asesinas» que preocupan en EE UU» (en castellà), 13-05-2020. [Consulta: 18 abril 2021].
* ↑ «¿Es exagerada la alarma creada por el mal apodado ‘avispón asesino’?» (en castellà), 08-05-2020. [Consulta: 18 abril 2021].
# Sweet Savage

Sweet Savage és una pel·lícula pornogràfica estatunidenca del 1979 escrita i dirigida per Ann Perry i protagonitzada per Carol Connors i Jack Birch juntament amb Aldo Ray, un veterà d'actuació heterosexual, nominat als Globus d'Or, en un paper no sexual. Juntament amb la nudie-cutie de Russ Meyer Wild Gals of the Naked West (1962) i la dura A Dirty Western (1975), és una de les poques pel·lícules pornogràfiques del gènere western.

## Reparatiment

* Carol Connors com a Miss Lilly
* Aldo Ray com a Banner
* Beth Anna com a Shy Dove
* John Hollabaugh com a Damon
* Jack Birch com el Sr. Bret
* Eileen Welles com a Jamie

## Estrena

La pel·lícula es va estrenar a Califòrnia i Houston, el juny de 1979. També es va estrenar en certs cinemes una versió 'cool' amb les escenes de sexe explícit eliminades. La versió "cool" s'havia de llançar a Redding (Califòrnia), però la impressió va ser confiscada per les autoritats, el primer intent de la ciutat per evitar la projecció d'una pel·lícula suposadament obscena. La pel·lícula es va estrenar a Nova York al juliol 1979.

## Premis

El 1980, Ray va rebre el premi al millor actor als tercers Premis Erotica de l'Adult Film Association of America.

## Referències

* 1 2 3 «Redding Officials Impound Cool X-Rated Pic Prior To Its Skedded Engagement». Daily Variety. 1979-06-25: 1.
* ↑ Gaul, Ken «California Split—Oscar Night in XXX-Film Land». Genesis, 01-01-1980, pàg. 58–60.
# Roswell (Geòrgia)

Roswell és una població dels Estats Units a l'estat de Geòrgia. Segons el cens del 2009 Estimate tenia 87.719 habitants.

## Demografia

Segons el cens del 2000, Roswell tenia 79.334 habitants, 30.207 habitatges, i 20.933 famílies. La densitat de població era de 805,7 habitants/km².
Dels 30.207 habitatges en un 34,6% hi vivien nens de menys de 18 anys, en un 57,1% hi vivien parelles casades, en un 8,6% dones solteres, i en un 30,7% no eren unitats familiars. En el 23,1% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,07.
Per edats la població es repartia de la següent manera: un 24,5% tenia menys de 18 anys, un 8,2% entre 18 i 24, un 35,1% entre 25 i 44, un 24,7% de 45 a 60 i un 7,5% 65 anys o més.
L'edat mediana era de 35 anys. Per cada 100 dones de 18 o més anys hi havia 98 homes.
La renda mediana per habitatge era de 71.726 $ i la renda mediana per família de 85.946 $. Els homes tenien una renda mediana de 54.797 $ mentre que les dones 36.182 $. La renda per capita de la població era de 36.012 $. Entorn del 2,8% de les famílies i el 5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roswell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Roswell». American Fact Finder. Oficina del Cens dels Estats Units, 12-01-2010.
# Nicandre d'Esparta

Nicandre d'Esparta (en llatí Nicander, en grec antic Νίκανδρος) va ser rei d'Esparta, el vuitè de la línia dels Pròclides, fill de Carilau d'Esparta i pare de Teopomp d'Esparta.
Segons Pausànias va regnar uns 28 o 29 anys cap al 809-770 aC (cronologia antiga) o 750-720 aC (cronologia moderna), i era contemporani de Telecle (aproximadament entre el 760 aC i el 740 aC). Plutarc esmenta algunes de les seves opinions.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Nicander a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1073
# Villers-Vaudey

Villers-Vaudey és un municipi francès situat al departament de l'Alt Saona i a la regió de Borgonya - Franc Comtat. L'any 2007 tenia 60 habitants.

## Demografia
### Població

El 2007 la població de fet de Villers-Vaudey era de 60 persones. Hi havia 28 famílies, de les quals 16 eren unipersonals (4 homes vivint sols i 12 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 45 habitatges, 29 eren l'habitatge principal de la família, 13 eren segones residències i 3 estaven desocupats. Tots els 44 habitatges eren cases. Dels 29 habitatges principals, 28 estaven ocupats pels seus propietaris i 1 estava cedit a títol gratuït; 1 tenia tres cambres, 9 en tenien quatre i 19 en tenien cinc o més. 12 habitatges disposaven pel capbaix d'una plaça de pàrquing. A 9 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villers-Vaudey el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 8 |
| 4 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 8 |
| 0 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 4 |
| 4 | 20 a 24 | 0 |
| 8 | 15 a 19 | 0 |
| 4 | 10 a 14 | 4 |
| 8 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 35 persones, 19 eren actives i 16 eren inactives. De les 19 persones actives 18 estaven ocupades (7 homes i 11 dones) i 1 aturada (1 home). De les 16 persones inactives 7 estaven jubilades, 4 estaven estudiant i 5 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una empresa classificada com a «altres activitats de serveis».
L'únic servei als particulars que hi havia el 2009 era un taller de reparació d'automòbils i de material agrícola.
L'any 2000 a Villers-Vaudey hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Villers-Vaudey a l'INSEE.
* Évolution et structure de la population Fitxa amb el detall de dades de Villers-Vaudey a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Valarsaces

«Valarsaces o Valarshak» té aquests significats:
* Reis d'Armènia:
** Valarsaces I o Vologès II 197-216
** Valarsaces II o Valarshak (associat) 384-386
* Bisbe de Nisibis:
** Valarsaces, bisbe 346-350